10. Kapacitetsanalyse på dagtilbudsområdet [adresse] (Åben)
Tidl. politisk behandling
Forventet sagsgang
BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til forslag om tilpasning og udbygning af 
pasningskapaciteten på 0-6-års området som følge af den gennemførte kapacitetsanalyse på 
dagtilbudsområdet 2021-25. Herudover skal der tages stilling til anlægsbevilling på beløb 0,665 mio. kr. til 
uforudsete udgifter i forbindelse med vuggestuepuljen.
Kapacitetsanalysen er Favrskov Kommunes centrale redskab til at styre og tilpasse kapaciteten på 
dagtilbudsområdet. Formålet med analysen er blandt andet at sikre, at pasningsgarantien på 
dagtilbudsområdet fortsat kan overholdes. 
I analysen vurderes kapaciteten og det forventede behov for pladser for de 0-6-årige i [adresse] 
i perioden 2021-25. Behovet for pladser vurderes med udgangs- punkt i 2021-prognosen for 
pasningsbehovet for kommunens 0-6-årige børn.
Der har samlet set igennem de seneste år været et fald i børnetallet. Dette billede er nu ved at vende. Hvis 
der ses på perioden fra 2010 og frem til i dag, så er der på 0-2-års området fra 2010 til 2016 et fald i 
børnetallet på 376 børn fra 1.867 til 1.491. Herefter vender billedet, og der har fra 2016 til 2021 været en 
stigning på 128 børn fra 1.491 til 1.619. På 3-6-års området har der i perioden fra 2010 og frem til i dag 
været et fald fra 2010 til 2020 på 526 børn fra 2.851 til 2.325. Fra 2020 er billedet vendt, og der har fra 2020 
til 2021 været en stigning i antallet af 3-6-årige med 33 børn fra 2.325 til 2.358. Tendensen med et stigende 
antal 3-6-årige forventes at fortsætte fremadrettet. 
De væsentligste ændringer i forhold til prognosen fra 2020 er, at dette års prognose viser et større behov 
for 0-2-års pladser i [adresse] (se uddybning neden for i afsnit om [adresse]). 
Samlet set forventes der på 0-2-års området i 2021 balance mellem kapacitet og behov. Det dækker dog 
over en stor variation imellem pasningsdistrikterne. Prognosen viser et forventet underskud på 41 0-2-års 
pladser i 2025.
På 3-6-års området var der i februar 2021 et samlet overskud på 207 pladser. Frem mod 2025 forventes 
overskuddet at være faldet til 155 pladser som følge af det stigende børnetal. Det overskydende antal 
pladser varierer distrikterne imellem. I [adresse], Hammel by og Thorsø er der i dag et større 
overskud af pladser, som forventes at fortsætte i overslagsårene.
VURDERING
Børn og Kultur og Job og Økonomi vurderer, at kapacitetsanalysen for 2021-25 giver et retvisende billede 
af pasningssituationen i [adresse]. 
Byråd
22-06-2021 19:00
Sagsnr. EMN-2021-01027
DokID: 2433995
Bent Andreasen
Til forskel fra tidligere kapacitetsanalyser er der denne gang, for at skabe større præcision i forventet 
fremtidig pasningskapacitet, indregnet et fald i antallet af dagplejere i overslagsårene i pasningsdistrikterne 
[adresse], [adresse], [adresse], [adresse] og [adresse]. Det skyldes, at det er svært at rekruttere et 
tilstrækkeligt antal dagplejere. Samlet set er der i pasningsprognosen fremadrettet indregnet et fald på i alt 
16 dagplejere, som er det samme fald, der har været i antal dagplejere fra 2017-21. 
Med baggrund i analysens resultater gennemgås kort de kapacitetsmæssige udfordringer i Hadsten-
området, Hinnerup-området, Hammel-området samt Thorsø/Ulstrup-området på 0-2-års og 3-6-års 
området – herunder igangværende anlæg samt Børn og Kulturs forslag til yderligere anlægsmæssige tiltag.
Hadsten-området:
Hadsten-området rummer, som det ses neden for, en stor forskel mellem [adresse], hvor prognosen viser 
et forventet underskud af pladser og [adresse], hvor der ifølge prognosen forventes et stort overskud 
af pladser.
[adresse]: På 0-2-års området forventes der i 2021 et underskud på 23 pladser. I 2022 forventes et 
overskud på 13 pladser, som i 2025 forventes at være vendt til et underskud på 19 pladser. I 
prognosetallene for [adresse] er indregnet, at kapaciteten udvides med 12 vuggestuepladser i 
Børnehuset Vesterskovvej samt 12 vuggestuepladser og 20 børnehavepladser i lokaler på [adresse] 
26a (der fremføres sag herom parallelt med kapacitetsanalysen). Herudover er etableringen af den nye 
vuggestuegruppe i [adresse] ligeledes indregnet (forventes ibrugtaget medio august 
2021). Det er desuden lykkedes at ansætte to dagplejere mere end ved pasningsprognosen i 2020. 
Erfaringen viser dog, at det tal hurtigt kan ændre sig.  
På 3-6-års området var der et overskud på 2 pladser i 2021. Fra 2022 forventes der et underskud på 14 
pladser stigende til et forventet underskud på 28 pladser i 2025. Børn og Kultur udarbejder et budgetforslag 
til etablering af ny daginstitution ved [adresse] (2 vuggestue- og 3 børnehavegrupper) til budget 2022-
25. Underskuddet af pladser forventes løst ved bl.a. merindskrivninger i de nuværende institutioner, indtil 
den nye daginstitution kan stå klar.
Selling/Hadbjerg: Både på 0-2-års området og 3-6-års området viser prognosen et overskud af pladser. En 
del af overskuddet af 0-2-års pladser anvendes i dag til børn fra [adresse]. Børn og Kultur vurderer ikke, 
at denne løsning kan dække et fremadrettet behov for pladser i [adresse]. Børn og Kultur foreslår derfor, 
at det frem mod næste kapacitetsanalyse nærmere analyseres, om der fortsat er behov for at opretholde 
to institutioner i [adresse].
Hinnerup-området
[adresse]: På 0-2-års området viser prognosen et forventet underskud på optil 14 pladser i perioden 
2021-25. Befolkningsprognosen for de 0-2-årige i [adresse] viser, at der er en afvigelse på 30 børn 
mellem det faktiske og det forventede antal pr. 1. januar 2021. Det vurderes, at der er flere årsager til denne 
afvigelse, dog hovedsageligt flere fødsler og flere nettotilflyttere end forventet. Stigningen i antallet af børn 
forstærkes af, at dagplejekapaciteten i [adresse] er faldet med 4 dagplejere fra februar 2020 til februar 
2021 svarende til, at ca. 15 børn færre kan passes i dagplejen. Det betyder, at selvom der er etableret 48 
vuggestuepladser i løbet af 2019 og 2020, så er der i dag mangel på pladser i [adresse]. Der etableres 
derfor medio 2021 midlertidige vuggestuepladser i legestuens lokaler i den tidligere daginstitution 
Nørrevangen i Hinnerup. 
Børn og Kultur vil frem mod næste kapacitetsanalyse vurdere forskellige muligheder for at øge kapaciteten 
i [adresse], men foreslår allerede i forbindelse med Budget 2022-25, at der afsættes anlægsmidler 
svarende til en ny daginstitution. På 3-6-års området var der i 2021 et overskud på 9 pladser. Herefter 
forventes et underskud på optil 10 pladser i 2022-25. Samlet viser tallene, at der ikke er mulighed for at 
omdanne børnehavepladser til vuggestuepladser. 
[adresse]: På 0-2-års området er der ifølge prognosen nogenlunde balance i 2021. Der er ibrugtaget to nye 
vuggestuegrupper i august 2020, men der indskrives dog i dag børn i dagplejen i [adresse]. Forskellige 
muligheder for midlertidige løsninger skal derfor undersøges. Frem mod 2025 forventes der et underskud 
på optil 17 pladser. Børn og Kultur vil derfor frem mod næste kapacitetsanalyse vurdere forskellige 
muligheder for at øge kapaciteten i [adresse], men foreslår allerede i forbindelse med Budget 2022-25, at der 
afsættes anlægsmidler svarende til en ny daginstitution.
Nicklas Mathiasen: Der forventes både på 0-2-års området og 3-6-års området nogenlunde balance efter, at 
dagstilbudsområdet nu råder over hele pavillonen, der ligger i forbindelse med Korsholm Børneunivers.
Hammel-området
Hammel by: På 3-6-års området forventes ifølge prognosen et stort overskud af pladser i alle årene. Der 
har i 2020 været en udgift til ”tabte pladser” på 184.000 kr., da ikke alle
institutioner har været over det garanterede minimumsbudget på 36 pladser. Børn og Kultur vil frem mod 
næste kapacitetsanalyse undersøge de nærmere muligheder for at 
mindske kapaciteten.
Ulstrup-området
Ulstrup: På 0-2-års området forventes der i perioden 2021-25 et underskud på mellem 6 og 9 pladser. 
Anvendelse af legestuens lokaler i Spiren giver mulighed for 
merindskrivning i vuggestuen i afdeling Spiren. Herudover forsøges der ansat yderligere en dagplejer. 
ØKONOMI
I forhold til sidste års budgetforudsætninger forventes der i 2021 passet 3 ekstra 0-2-årige og 41 færre 3-
6-årige. De driftsmæssige konsekvenser af denne ændring indgår i 1. budgetopfølgning i 2021.
Da det over de seneste år ikke har været muligt at rekruttere et tilstrækkeligt antal dagplejere, har Byrådet 
i forbindelse med Budget 2019-22, Budget 2020-23 og Budget 2021-24 samlet set afsat en anlægspulje på 
29,323 mio. kr. til etablering af vuggestuepladser. Der er tidligere givet anlægsbevilling til vuggestuepladser 
i [adresse], [adresse], Farre samt [adresse]. Der resterer herefter et rådighedsbeløb på 7,222 
mio. kr. af vuggestuepuljen.
Børn og Kultur foreslår, at der godkendes en anlægsbevilling på 0,665 mio. kr. til uforudsete udgifter i 
forbindelse med vuggestuepuljen (bl.a. til dækning af øgede udgifter i forbindelse med licitationsresultatet 
ved [adresse]). Såfremt anlægsbevillingen på de 0,665 mio. kr. godkendes, foreslås den 
finansieret via en fremrykning af en del af det afsatte rådighedsbeløb i vuggestuepuljen i 2022. I medfør 
heraf reduceres den tekniske anlægsramme for 2022 tilsvarende. 
Parallelt med denne sag fremføres der en sag vedrørende fremrykning af 1,425 mio. kr. til renovering af 
[adresse] i Hadsten til daginstitution. Såfremt begge anlægsbevillinger godkendes, resterer der 
herefter 5,132 mio. kr. af vuggestuepuljen.
INDSTILLING
Direktøren for Børn og Kultur indstiller til Byrådet:
1.
At kapacitetsanalysen for [adresse] godkendes som grundlag for forslag om tilpasning og udbygning af 
kapaciteten i forbindelse med Budget 2022-25.
2.
At der fremrykkes et rådighedsbeløb på i alt 0,665 mio. kr. fra 2022 til 2021 til uforudsete udgifter i 
forbindelse med udmøntning af vuggestuepuljen, som finansieres af kassen.
3.
At der godkendes en anlægsbevilling på 0,665 mio. kr. uforudsete udgifter i forbindelse med 
udmøntning af vuggestuepuljen finansieret af det afsatte rådighedsbeløb.
4.
At der udarbejdes et forslag til opførelsen af ny daginstitution i [adresse] (Hadsten), der indgår som 
budgetforslag til Budget 2022-25. 
BESLUTNING
Børne- og Skoleudvalget, 2. juni 2021:
Fraværende: Ingen.
Indstilles godkendt.
Økonomiudvalget, 15. juni 2021:
Fraværende: Ingen
Indstilles godkendt. 
Byråd, 22. juni 2021:
Fraværende: Ingen
Godkendt.
Bilag
1.
[adresse] på dagtilbudsområdet 2021-25 (2427912)
